ഹോം ഐസൊലേഷന് പ്രത്യേക ജാഗ്രത തിരുവനന്തപുരം : അതിവ്യാപന ശേഷിയുള്ള ഡെല്റ്റ വകഭേദം പടരുന്ന സാഹചര്യത്തില് ഹോം ഐസൊലേഷനില് കഴിയുന്നവര് പ്രത്യേക ജാഗ്രത പാലിക്കണമെന്ന് മന്ത്രി വീണാ ജോര്ജ്ജ് അറിയിച്ചു. ഹോം ഐസൊലേഷനില് കഴിയുന്നവര് വീട്ടിലെ ഒരു മുറിയില് നിന്ന് പുറത്തിറങ്ങരുത്. ഇടപഴകരുത്. കൊവിഡ് പോസിറ്റീവായ മറ്റ് രോഗ ലക്ഷണങ്ങളില്ലാത്തവര്ക്കാണ് ഹോം ക്വാറന്റൈന് അനുവദിക്കുന്നത്. ഹോം ഐസൊലേഷന് എങ്ങനെ ബാത്ത് അറ്റാച്ച്ഡ് ആയതും വായു സഞ്ചാരമുള്ളതുമായ മുറിയിലാണ് ഹോം ഐസൊലേഷനിലുള്ളവര് കഴിയേണ്ടത്. അതിന് സൗകര്യമില്ലാത്തവര്ക്ക് ഡൊമിസിലിയറി കെയര്സെന്ററുകള് ലഭ്യമാണ്. എ.സിയുള്ള മുറി ഒഴിവാക്കണം. വീട്ടില് സന്ദര്ശകര് പാടില്ല. രോഗീപരിചരണം നടത്തുന്നവര് എന് 95 മാസ്ക് ധരിക്കേണ്ടതാണ്. സാധനങ്ങള് കൈമാറരുത് ആഹാര സാധനങ്ങള്, ടിവി റിമോട്ട്, ഫോണ് മുതലായ വസ്തുക്കള് രോഗമില്ലാത്തവരുമായി പങ്കുവയ്ക്കാന് പാടില്ല. കഴിക്കുന്ന പാത്രങ്ങളും ധരിച്ച വസ്ത്രങ്ങളും സ്വയം കഴുകണം. വെള്ളവും ആഹാരവും പ്രധാനം വീട്ടില് കഴിയുന്നവര് ധാരാളം വെള്ളം കുടിക്കേണ്ടതാണ്. ഫ്രിഡ്ജില് വച്ച തണുത്ത വെള്ളവും ഭക്ഷണ പദാര്ത്ഥങ്ങളും ഒഴിവാക്കണം. ചെറുചൂടുള്ള വെള്ളം ഉപയോഗിച്ച് തൊണ്ട ഗാര്ഗിള് ചെയ്യുന്നത് നല്ലതാണ്. 8 മണിക്കൂറെങ്കിലും ഉറങ്ങുക. സ്വയം നിരീക്ഷണം പള്സ് ഓക്സി മീറ്റര് കരുതണം. പള്സ് ഓക്സി മീറ്ററിലൂടെ കാണിക്കുന്ന ഓക്സിജന്റെ അളവ്, നാഡിമിടിപ്പ് എന്നിവയും ഉറക്കവും മറ്റ് രോഗ ലക്ഷണങ്ങളും ദിവസവും ഒരു ബുക്കില് കുറിച്ച് വയ്ക്കണം. ക്രമേണ കുറയാന് തുടങ്ങിയാല് ഉടന് വൈദ്യസഹായം തേടണം. അപായ സൂചന ശ്വാസം മുട്ടല്, നെഞ്ചുവേദന, നെഞ്ചിടിപ്പ്, അമിതമായ ക്ഷീണം, അമിതമായ ഉറക്കം, കഫത്തില് രക്തത്തിന്റെ അംശം കാണുക, തീവ്രമായ പനി, ബോധക്ഷയം അല്ലെങ്കില് മോഹാലസ്യപ്പെടുക തുടങ്ങിയവ അപായ സൂചകങ്ങളാണ്. ഇത്തരം സാഹചര്യത്തില് ഉടന് ആരോഗ്യ പ്രവര്ത്തകരേയോ ദിശ 104, 1056 എന്നീ നമ്ബരുകളിലോ വിവരമറിയിക്കണം. ആംബുലന്സ് എത്തുന്നതുവരെ കമിഴ്ന്ന് കിടക്കണം.